
[bookmark: _Hlk72308266]DĖL BIRŠTONO SAVIVALDYBĖS ADMINISTRACIJOS DIREKTORIAUS 2019 M. GEGUŽĖS 22 D. ĮSAKYMO NR. AV-134 „DĖL DETALIOJO PLANO KOREGAVIMO, FINANSAVIMO, PLANAVIMO TIKSLŲ NUSTATYMO IR PLANAVIMO DARBŲ PROGRAMOS PATVIRTINIMO“ 1 PUNKTO BEI PLANAVIMO DARBŲ PROGRAMOS 5 DALIES PAKEITIMO
2021 m. balandžio     d. Nr. (6.4.E.)-AVE-
Birštonas

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, atsižvelgdama į R. S. ir G. S. 2021 m. kovo 10 d. prašymą: 
1. P a k e i č i u Birštono savivaldybės administracijos direktoriaus 2019 m. gegužės 22 d. įsakymo Nr. AV-134 „Dėl detaliojo plano koregavimo, finansavimo, planavimo tikslų nustatymo ir planavimo darbų programos patvirtinimo“:
1.1. 1 punktą ir išdėstau jį taip:
[bookmark: _Hlk68101098]„ 1. O r g a n i z u o j u žemės sklypų Birštone, Muziejaus g. 5, 7 ir Vytauto g. 9, detaliojo plano, patvirtinto Birštono savivaldybės administracijos direktoriaus 2010 m. gruodžio 14 d. įsakymu Nr. AV-334 „Dėl žemės sklypų Birštone, Muziejaus g. 5, 7 ir Vytauto g. 9 detaliojo plano tvirtinimo“ (toliau – Detalusis planas), koregavimą teritorijų planavimo proceso inicijavimo pagrindu, kurio plotas 0,1046 ha. Detaliojo plano koregavimo tikslas – pakeisti žemės sklypo (kadastrinis Nr. 1201/0003:117 Birštono m. k. v.), esančio Birštono sav., Birštono m., Muziejaus g. 5, kuris buvo suformuotas detaliuoju planu, naudojimo būdą iš visuomeninės paskirties teritorijos į vienbučių ir dvibučių gyvenamųjų pastatų teritorijos bei patikslinti ir nustatyti žemės sklypo naudojimo reglamentus, pakeisti (tikslinti) žemės sklypo, esančio Muziejaus g. 5 ribas, nekeičiant sklypo ploto.“;
1.2. 2 punktu patvirtintos detaliojo plano koregavimo planavimo darbų programos 5 dalį ir  išdėstau ją taip:
	5. Sprendinių konkretizavimo stadija, planavimo uždaviniai
	Planavimo tikslas ir uždaviniai: pakeisti žemės sklypo (kadastrinis Nr. 1201/0003:117 Birštono m. k. v.), esančio Birštono sav., Birštono m., Muziejaus g. 5, kuris buvo suformuotas detaliuoju planu, naudojimo būdą iš visuomeninės paskirties teritorijos į vienbučių ir dvibučių gyvenamųjų pastatų teritorijos bei patikslinti ir nustatyti žemės sklypo naudojimo reglamentus,. pakeisti (tikslinti) žemės sklypo, esančio Muziejaus g. 5 ribas.
	2019 m. III-IV ketvirtis


2. P a v e d u Birštono savivaldybės administracijos Architektūros ir kraštotvarkos skyriaus vyriausiajam informatikos specialistui įsakymą ir inicijavimo sutartį paskelbti Birštono savivaldybės interneto svetainėje (www.birstonas.lt).
Šis įsakymas per vieną mėnesį nuo jo paskelbimo arba įteikimo dienos gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Lietuvos Respublikos administracinių bylų teisenos įstatymo nustatyta tvarka  Regionų apygardos administraciniam teismui bet kuriuose teismo rūmuose (Kauno rūmai, A. Mickevičiaus g. 8 A, Kaunas; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda).

